钦定古今图书集成/明伦汇编/闺媛典/第094卷 > 钱秉镫妻方氏
## 钦定古今图书集成/明伦汇编/闺媛典/第094卷 > 钱秉镫妻方氏

按《明外史列女传》：“方氏，桐城人，钱秉镫妻，避寇乱，流
寓南都。岁祲，𫗴粥不给，以女红易米食其夫，而己与
婢仆杂食糠秕。客过，洁茗治馔，取诸簪珥。与秉镫游
者，未尝知其贫也。秉镫与阮钺同里，有隙，避之吴中，
方挈子女追寻得之。已而吴中亦乱，方知不免，乃密
纫上下衣服，抱女赴井而死。”